Go se nyakwe ke motho kgauswi. Haley yo a nago le mengwaga e 18 o re: “Bana bao ke tsenago le bona sekolo ba ile ba thoma go nkatoga. Ba be ba dula ka tsela ya gore go bonagale eka ga go na madulo tafoleng ya go jela, e le gore ke se kgone go dula le bona. Ke ile ka lla ngwaga ka moka gomme ke eja ke nnoši.” 11 Dikwi tša go dupa ke bohlatse bjo bongwe bja botho bja Jehofa. Nko ya motho e kgona go hlaola menko e sa swanego e ka bago 10 000. Nagana ka e sego kae feela: dijo tšeo o ratago go di apea, matšoba, matlakala ao a welego, muši o monyenyane o tšwago mollong o ruthetšago. Le gona dikwi tša gago tša go swara di dira gore o kgone go kwa go foka ke moyana o fodilego sefahlegong, go gokarelwa ka borutho ke yo o mo ratago, boreledi bjo bo kgotsofatšago bja seenywa seo o se swerego ka seatleng sa gago. Ge o se kgema, dikwi tša gago tša go latswa di thoma go šoma. O kwa bose bja sona ge dikwi tša gago tša tatso di hlaola ditatso tše di sa lemogegego tšeo di tšweletšwago ke motswako o raraganego wa dikhemikhale tša seenywa. Ee, re na le mabaka ka moka a go bolela mabapi le Jehofa gore: “Botho bya xaxo ké byo boxoloxolo byo O bo beetšexo ba Xo boifaxo.” (Psalme 31:19) Lega go le bjalo, ke bjang Jehofa a “beetšexo” bao ba nago le poifo ya go boifa Modimo botho?